

**ΠΑΝΕΠΙΣΤΗΜΙΟ ΠΕΙΡΑΙΩΣ**

**ΔΕΛΤΙΟ ΤΥΠΟΥ**

**ΣΥΜΜΕΤΟΧΗ ΤΗΣ ΕΘΕΛΟΝΤΙΚΗΣ ΟΜΑΔΑΣ “KERYKES”**

**Του Πανεπιστημίου Πειραιώς**

**στη διοργάνωση PIRAEUS PORT RUN**

**την Κυριακή 3 Μαΐου 2025**

Η εθελοντική ομάδα του Πανεπιστημίου Πειραιώς «Kerykes», ήταν παρούσα με τους εθελοντές της στη διεξαγωγή του εμβληματικού Βαρτζάκειου αγώνα δρόμου, προς τιμή του Πειραιώτη δρομέα Χρήστου Βαρτζάκη, που φέτος πήρε την ονομασία PIRAEUS PORT RUN και διενεργήθηκε για πρώτη φορά με 3 διαδρομές, 1000 μέτρων για παιδιά, 5 και 10 χιλιομέτρων για ενήλικες.

Περισσότεροι από 1.800 δρομείς, αθλητές κάθε ηλικίας, από επαγγελματίες δρομείς έως οικογένειες με παιδιά, διέσχισαν το παραλιακό μέτωπο του Πειραιά, την Πειραϊκή και το Πασαλιμάνι, προσφέροντας μοναδικές εικόνες, ξεκινώντας και τερματίζοντας μπροστά από το Δημοτικό Θέατρο.

Οι εθελοντές μας ήταν παρόντες, συνδράμοντας με κάθε τρόπο μικρούς και μεγάλους αθλητές, στην εκκίνηση, στον τερματισμό, στις απονομές αλλά και κατά μήκος των τριών διαδρομών και πρόσφεραν αβίαστα και ακούραστα σε ό,τι είχαν ανάγκη οι αθλητές.

Η εθελοντική προσφορά ενισχύει την πανεπιστημιακή κοινότητα και την πόλη μας καθώς και τη συνολική κοινωνική μας βιωσιμότητα. Οι εθελοντές μας προσφέρουν σημαντικό έργο και τους ευχαριστούμε.